
JO šVENTENYBĖS POPIEŽIAUS PIJAUS XII 


ENCIKLIKA 
APIE šŠVENTĄJA MUZIKĄ 


De musica sacra. 


Garbingiesiems Broliams Patriarchams, Primams, Arkivyskupams, 
Vyskupams ir kitiems Vietų Ordinarams, esantiems taikoje ir vie- 
nybėje su Apaštalų Sostu. 


Garbingieji Broliai, 
Sveikinimas ir Apaštališkas Palaiminimas. 


Sventosios muzikos objektas Mums visuomet buvo labai arti 
prie širdies. Dėlto Mums atrodė tinkamu daiktu šį reikalą encik- 
likoje visapusiškai apžvelgti ir drauge gausius klausimus ,paskų- 
tiniais dešimtmečiais iškeltus ir svarstytus,šiek tiek plačiau 
išryškinti,kad šis kilnusis ir šaunusis menas daugiau prisidėtų 


prie dieviškojo kulto puošnumo ir sėkmingiau skatintų dvasinį 
tikinčiųjų gyvenimą. Taip pat norėjome atsakyti į tuos pageida- 
vimus, kuriuos ne vienas iš jūsų taip išmintingai pareiškė, ar 


kuriuos didieji šio meno kūrėjai ir šventosios muzikos ūgdytojai 
savo suvažiavimuose pasiūlė ir pagaliau kuriuos sielovados paty- 
rimas, šio meno pažanga ar mokslinės studijos parodė,kad tam yra 
atėjęs tinkamas laikas. Tuo būdu tikimės,kad tatai, ką šv. Pijus 
X yra nusprendęs savo aplinkraštyje,kurį visai teisėtai pavadino 
"juridiniu šventosios muzikos kodeksu" /1/, iš naujo bus patvir- 
tinta ir priminta, nauja šviesa nušviesta ir naujais motyvais 
paremta; žodžiu, kad šventosios muzikos menas, šių dienų sąly- 
goms pritaikintas ir tam tikra prasme praturtintas, vis labiau 
atitiks savo paskirtį. 


I 


Gausybėje didžiųjų gamtos dovanų,kuriomis Dievas,kuriame glū- 
di tobuliausios vienybės ir aukščiausios tvarkos darna,išpuošė į 
savo "paveikslą ir panašumą" /2/ sutvertus žmones,be abejojimo, 
yra muzika,nes ji drauge su kitomis laisvojo meno rūšimis tar- 
nauja dvasiniam žmogaus džiaugsmui ir sielos malonumui. Apie ją 
visai teisėtai šv.Augustinas yra pasakęs: "Muzika,t.y.gero modu- 
liavimo mokslas arba jausmas,iš Dievo dosnumo yra suteikta ir 
mirštamiesiems protingas sielas turintiems,kad jie būtų skati- 
nami prie aukštesnių dalykų" /3/, 


Taigi niekas nesistebės,kad,kaip matyti iš daugelio senų ir 
naujesnių dokumentų,visuomet ir visur,net stabmeldiškose tauto- 
se, šventasis giedojimas bei muzikos menas buvo naudojamas ir 
religinių apeigų puošnumui pakelti; šio meno kūriniai nuo pat 
seniausių laikų vartota taip pat pranašiausiame tikrojo ir aukš- 
čiausiojo Dievo kulte. Pergalės giesmę giedojo Dievo tauta, Rau- 
donojoj jūroj dieviškosios galybės stebūklu apsaugota; su tauta 
giedojo, pritardama būgneliu, ir jų vado Mozės sesuo Marija, ap- 
dovanota pranašiškuų įkvėpimu /4/. Paskiau,kada Dievo arka buvo 
pergabenama iš Obededom į Dovydo miestą, pats karalius "ir visas 

Izraelis žaidė Viešpaties akivaizdoje visokiais mediniais prie- 
taisais, kanklėmis, arpomis, būgneliais, barškalais ir kimbo- 
lais" /5/. Muzikos ir giedojimo tvarką šventajame kulte nustatė 
pats karalius Dovydas /6/. Tautai grįžus iš tremties,ši tvarka 
buvo atstatyta ir šventai vykdoma ligi dieviškojo Išganytojo at- 
ėjimo. Kad šventasis giedojimas nuo pat pradžios buvo pagarbiai 
vykdomas dieviškojo Išgelbėtojo įkurtoje Bažnyčioje ,gana aiškiai 
pažymi šventasis Povilas,rašydamas efeziečiams: "Būkite pilni 
Sv.Dvasios,kalbėdamiesi tarp savęs psalmėmis,himnais ir dvasinė- 
mis giesmėmis" /7/. Giedojimo paprotys buvo gyvas ir krikščionių 
suėjimuose,kaip matyti iš to paties šv.Povilo žodžių: "Kada su- 
sieinate,kiekvienas iš jūsų turi psalmę" /8/. Plinijus liudija 
tai buvus ir poapaštaliniais laikais. Atkritėliai nuo tikėjimo, 
pasak jo,tvirtindavo,kad jų didžiausia kaltė ar klaida buvo tai, 
kad paskirtomis dienomis prieš auštant,jie susieidavo ir giedo- 
davo giesmę Kristui,tarytum Dievui" /9/. Sie Romos prokonsulo 
Bitinijoj žodžiai aiškiausiai parodo,kad giedančiosios Bažnyčios 
balsas nebuvo visai nutilęs net persekiojimų laikais.Tatai pa- 
tvirtina ir Tertulionas sakydamas,kad krikščionių suėjimuose 
"skaitomas Sv.Raštas, giedamos psalmės ir sakomi pamokslai"/10/. 


Bažnyčios laisvę ir ramybę atstačius, sutinkame daugybę Tėvų 
ir Bažnyčios rašytojų liudijimų, kurie patvirtina, kad psalmės 
ir himnai bemaž kasdien buvo giedami liturginėse apeigose. Dar 
daugiau, pamažu buvo sukurtos naujos šventojo giedojimo formos, 
išrastos naujos giesmių rūšys, ir tai visa choruose ,ypač Romos 
mieste, ilgainiui buvo vis labiau tobulinama. Mūsų pirmatakas 
Grigalius Didysis,pasak padavimo,visa,kas vyresniųjų buvo palik- 
ta,rūpestingai surinko,išmintingai sutvarkė ir šventojo giedoji- 
mo grynumą bei pilnumą apsaugojo tinkamais įstatymais. Iš Šv. 
Miesto romaniškasis giedojimo būdas žingsnis po žingsnio paplito 
taip pat kituose Vakarų kraštuose ir ne tik praturtėjo naujomis 
formomis bei melodijomis,bet prigijo ir nauja šventojo giedojimo 
rūšis,būtent religinė giesmė,kartais vietos liaudies kalba gie- 
dama. Patsai choralinis giedojimas,kuris dėl šv.Grigaliaus, jo 
atnaujintojo, imtas vadinti gregorianiškuoju, nuo VIII ar IX 
šimtmečio beveik visose krikščioniškosios Europos šalyse nepasi- 
liko vienintelis kulto puošnumo kėlėjas,nes šventuosiuose namuo- 
se buvo vartojamas instrumentas ,vargonais vadinamas. 


Prie choralinio giedojimo, pradedant IX šimtm. ,pamažu prisi- 


jungė polifoninis giedojiras,kurio teorija ir praktika sekan- 
čiais šimtmečiais vis labiau tobulėjo ir kuris ypač XV - XVI 
šimtm. „didžiųjų menininkų vadovavimu,pasiekė tam tikra prasme 


nuostabaus tobulumo. Taip pat šį ,polifoninį ,giedojimą Bažnyčia 
didžiai vertino ir,norėdama šventųjų apeigų puošnumą pakelti, jį 
mielai įsileido net į Romos bazilikas ir pontifikalines apeigas. 
Jo jėga ir puošnumas dar dėl to padidėjo, kad prie giesmininkų 
balsų,be vargonų,prijungta ir kitų muzikos instrumentų garsai. 


„ Tuo būdu Bažnyčios palankioj globoj,amžiams slenkant, švento- 
sios muzikos studijos nužygiavo ilgą kelią,kuriame,nors kartais 
iš lėto ir didelėmis pastangomis,tačiau palaipsniui pasiekė to- 
bulumo: nuo paprastų bei nesudėtingų,bet savyje labai tobulų 
gregorianiškųjų melodijų,ligi didingų meno kūrinių,kuriuos viso- 
keriopai išpuošia ir beveik ligi begalybės išplečia ne tik žmo- 
nių balsai,bet ir vargonai su kitais muzikos instrumentais. $i- 
tokia muzikos meno pažanga aiškiai parodo Bažnyčios gilų troški- 
mą padaryti dieviškąjį kultą vis puošnesnį ir krikščionių bend- 

ruomenei malonesnį. Antra vertus, tatai taip pat parodo, dėlko 
Bažnyčia privalėjo neleisti, kad butų peržengtos tinkamos ribos 
ir kad, greta tikrų laimėjimų, į šventąją muziką neįsibrautų kas 
nors profaniško ar šventajam kultui svetimo ir jį žalotų. 


Nebuvo tokio laikotarpio,kad popiežiai nebūtų atlikę šios rū- 
pestingo budrumo pareigos. Ir Tridento susirinkimas uždraudė 
"tuos muzikos kūrinius,kuriuose į vargonų muziką ar giedojimą į- 
terpiama kas nors gašlaus ar neskaistaus" /11/. Jei neminėsime 
daugelio kitų popiežių, Mūsų pirmatakas Benediktas XIV savo en- 
ciklikoje,išleistoje 1749 metų vasario mėn. 19 d.,artėjant di- 
džiajam jubilėjui,ir pasižyminčioje mokslingumu bei įrodymų gau- 
sumu „ypatingu būdu ragino vyskupus visomis priemonėmis pašalinti 
neleistinus ir nesantūrius dalykus,kurie akiplėšiškai buvo įsi- 
brovę į šventąją muziką /12/. Tuo pačiu keliu ėjo Mūsų pirmata- 
kai: Leonas XII, Pijus VIII /13/, Grigalius XVI, Pijus IX ir Le- 
onas XIII /14/. Tačiau visai teisėtai galima teigti,kad Mūsų 
pirmatakas šv.Pijus X atliko visą šventosios muzikos atnaujinimo 
ir reformos darbą, iš naujo įsakmiai primindamas ir,kaip to rei- 
kalavo naujųjų laikų sąlygos, į viena sumaniai surinkdamas prin- 
cipus bei normas,iš vyresniųjų paveldėtus /15/. Pagalios, kaip 
artimiausiasis Mūsų pirmatakas Vijus XI savo Apaštališkoje Kons- 
titucijoje "Divini cultus sanctitatem" /Dieviškojo kulto šventu- 
mą/, 1929 metų gruodžio mėn. 20 d. išleistoje /16/, taip ir Mes 
savo enciklikoje,prasidedančioje "Mediator Dei" /Dievo Tarpinin- 
kas/ žodžiais, 1947 m.lapkričio mėn. 20 d., ankstesnių popiežių 
įsakymus išplėtėme ir patvirtinome /17/. 


II 


Be abejojimo, niekas nesistebės,kad Bažnyčia taip budriai yra 
susirūpinusi šventąja muzika. Čia kalbama ne apie estetinių ar 
techninių, šį kilnųjį meną liečiančių, įstatymų leidimą. Bažny- 
čios siekimas yra šis: apsaugoti šventąją muziką nuo visko, kas 
gali pažeisti jos vertingumą; tai ypač svarbu,nes muzika yra pa- 
si į tarnybą tokiam svarbiam dalykui,kaip dieviškasis kul- 

as. 


Šiuo atžvilgiu muzika yra palenkta ne kitiems įstatymams ar 
normoms „kaip tiems,kurie privalomi kiekvienai meno rūšiai ir me- 
nui iš viso. Tačiau Mums ne paslaptis,kad kai kurie menininkai, 
skaudžiai pažeisdami krikščioniškąjį pamaldumą,paskutiniais me- 
tais drįso į Dievo namus įnešti tokių kūrinių,kuriems stinga bet 
kokio religinio įkvėpimo ir kurie aiškiai prieštarauja sveiko 
meno dėsniams. Savo apgailėtiną elgesį jie stengiasi pateisinti 
įrodymais ,kurie,esą,eina iš pačios meno prigimties ir jos savy- 
bių. Jie tvirtina,kad meniškasis įkvėpimas,veikiąs kurėjo sielą, 
esąs laisvas, ir dėlto neleistina jis palenkti bet kokiems įsta- 
tymams ar normoms, pačiam menui pašaliniams,nors ir religiniams 
ar moraliniams; tokios normos žalojančios meno vertingumą ir 
varžančios šventojo įkvėpimo pažadintą menininko veikimą,tarytum 
geležiniai pančiai žmogaus rankas ir kojas. 


Ę Sitie samprotavimai iškelia tikrai sunkų ir rimtą klausimą, 
liečiantį bet kurią meno rūšį ir kiekvieną menininką. lai klau- 
simas „kuris išsprendžiamas ne meno bei estetikos mokslo princi- 
pais,bet išvestinas iš galutinio tikslo aukščiausio principo,ku- 
ris šventai ir neliečiamai valdo kiekvieną žmogų ir žmogiškąjį 
veikimą. į galutinį tikslą, - kuriuo yra Dievas, - žmogų skiria 

ir veda absoliutinis bei būtinas įstatymas,atremtas į Dievo pri- 
gimtį ir Jo begalinį tobulumą taip tvirtai, kad net pats Dievas 
mus nuo to paskyrimo nė vieno negali atleisti. Sis amžinas ir 
nekintamas įstatymas įsako, kad pats žmogus ir visi jo veiksmai 
privalo skelbti ir, kiek jėgos leidžia, sekti begalinį Dievo to- 
bulumą Sutvėrėjo garbei ir gyriui. Dėlto žmogus, būdamas leistas 
šio aukščiausiojo tikslo siekti, privalo derintis prie dieviško- 
jo pirmavaizdžio ir į jį veiksmais kreipti visas savo sielos ir 
kūno galias, tarpusavyje tinkamai suderintas ir deramai tikslo 
siekimui palenktas. Taigi ir menas bei jo kūriniai privalo būti 
sprendžiami žiūrint jų atitikimo ir derinimosi su galutiniu žmo- 
gaus tikslu, Ogi menas neabejotinai reikia priskirti prie pačių 
kilniausių žmogaus prigimties pasireiškimų, nes jis žmogaus kū- 
riniais išreiškia begalinį Dievo grožį ir yra tarytum Dievo at- 
spindys. Dėlto anas nusidėvėjęs pasakymas "menas menui" niekais 
nuleidžia galutinį tikslą, kuris yra įdiegtas kiekvieno sutvėri- 
mo prigimtyje. Šiuo posakiu remiantis, visai be pagrindo teigia- 
ma, kad menas yra atpalaiduotas nuo bet kokių įstatymų,kurie iš- 
eina ne iš paties meno. Šis posakis neturi jokios vertės iš viso 
ir skaudžiai pažeidžia patį Dievą, kaip sutvėrėją ir galutinį 
tikslą. Menininko laisvė, - kuri nėra aklas veikimo instinktas, 
asmeninės nuožiūros ar naujybių vaikymosi valdomas, - nėra var- 
žoma ar sunaikinama tik dėlto, kad yra palenkta dieviškajam įs- 
tatymui, bet greičiau pakilninama ir patobulinama, 


Kas privalu pasakyti apie kiekvieno meno kūrinius,tatai, sa- 
vaime aišku, tinka religiniam ir šventajam menui. Negana to, re- 
liginis menas net labiau rišasi su Dievų ir Jo garbės bei Ey- 
riaus kėlimu, nes vienintelis šio meno kūrinių,veikiančių akį ir 
ausį, tikslas - žmonių mintis ko labiausiai kelti į Dievą. Taigi 
menininkas, neišpažįstąs tikėjimo tiesų ar nutolęs nuo Dievo sa- 
vo nusiteikimu ir gyvenimu, teneprikiša savo pirštų prie religi- 
nio meno: jam stinga tos išvidinės akies, kuria galėtų įžvelgti, 
ko reikalauja Dievo didybė ir Dievo kultas, Religinės dvasios 
neturį meno kūriniai, tiesa, gali paliudyti menininką esant pri- 
tyrusį ir išoriniu sugebėjimu pasižymintį. Tačiau jis negali ti- 
kėtis, kad jo kūriniai dvelktų tokiu šventumų ir tikėjimu, kurie 
atitiktų Dievo bažnyčią bei jos šventumą ir būtų verti,kad Baž- 
nyčia, religinio gyvenimo saugotoja ir sprendėja, juos įsileistų 
į šventuosius namus. 


Tačiau tas menininkas, kuris tvirtai laikosi tikėjimo ir gy- 
vena, kaip pridera krikščioniui, kuris įkvėpimo ieško Dievo mei- 
lėje ir Sutvėrėjo sau duotus sugebėjimus naudoja tikėjimo dva- 
sioje, visomis jėgomis stengiasi tiesas, kurias išpažįsta,ir pa- 
maldumą, kurį praktikuoja, išreikšti ir pateikti linijomis ir 
spalvomis, garsais ir melodijomis taip gabiai, su tokiu susiža- 
vėjimu ir su tokiu patrauklumu, kad šventojo meno praktikavimas 
jam pačiam tampa tarytum tikėjimo išpažinimu ir Dievo garbinimu, 
o žmones didžiai žadina bei uždega tikėjimą išpažinti ir pamal- 
dumą przktikuoti, Sios rušies menininkus Bažnyčia visuomet laikė 
ir laikys pagarboje, plačiai atidarydama jiems bažnyčių duris, 
nes savo kuryba ir uolumu jie atneša laukiamos ir nemažos pagal- 
bos, kuri Bažnyčiai padeda jos apaštališkąją misiją vaisingiau 
vykdyti. 

Sie religinio meno įstatymai ir normos net tvirtesniais ir 
šventesniais ryšiais saisto šventąja muziką, nes ji daug  tamp- 
riau yra susijusi su Dievo kultu,negu daugelis kitų leisvojo me- 

no rūšių, KiB architektūra, tapyba ir skulptūra. Sios tesirūpi- 
na tinkamą patalpą dieviškosioms apeigoms paruošti, o šventoji 
muzika turi ypatingą vieta pačiose šventosiose apeigose. Dėlto 
Bažnyčia su didžiausiu atsidėjimu privalo rūpintis, kad šventoji 
muzika, kuri šventajai liturpijai yra nelyginant pagelbininkė, 
būtų uoliai apsaugota nuo visko, kas šventajam kultui „nederėtų 
ar dalyvaujantiems tikintiesiems kliudytų mintis Kelti į Dievą. 


Sventosios muzikos vertingumas ir jos paskirties aukštumas 
pareina nuo šių faktų: savo gražiosiomis melodijomis bei jų žė- 
rėjimu didžiai papuošia aukojančio kunigo ir Aukščiausiąjį gar- 
binančių krikščionių balsus; dalyvaujančių tikinčiųjų mintis ka- 
žin kokia savo įgimta jėga ir šaunumuų kelte kelia į Dievą; li- 
turgines krikščioniškosios bendruomenės maldas daro gyvesnes ir 
karštesnes,kad kiekvienas su juo didesne jėga, su didesniu įtem- 
pimu ir su didesniu pasisekimu pajėgtų garbinti bei melsti Die- 
vą, Trejybėje vieną. Tuo būdu dėl šventosios muzikos padidėja 
garbė, Dievui Bažnyčios teikiama vienybėje su Kristum,jos Galva; 
padidėja ir vaisiai, kuriuos tikintieji, šventųjų melodijų žadi- 
nami, gauna iš šventosios liturgijos ir kuriuos pareiškia tikrai 
doru krikščionio gyvenimu, kaip tatai parodo kasdienė patirtis 
ir patvirtina gausūs naujieji ir senoviniai literatūros pamink- 
lai. Sv.Augustinas, kalbėdamas apie "gražiu balsu ir tikrai tin- 
kamomis melodijomis" ispildytą giedojimą, sako: "Aš jaučiu, kad 
patys šventieji žodžiai tada su karštesniu religiniu nusiteikimu 
stumia mūsų sielas į maldingumo liepsnas, kada jie giedami taip, 
negu nebūtų giedami taip, ir kad įvairūs mūsų dvasios potroškiai 
turi balse ir giedojime sau atitinkančius tonus, kurie tuos po- 
troškius pazadina kažin kokia man nesuprantama simpatija" /18/. 


Iš to, kas čia pasakyta, lengva padaryti išvada, kad švento- 
sios muzikos vertingumas ir galia juo didesnė, juo ji yra arčiau 
krikščioniškojo kulto aukščiausio veiksmo, būtent LEucharistinės 
altoriaus Aukos. Negali būti nieko kilnesnio ir aukštesnio už 
šventosios muzikos funkciją,kai ji maloniais garsais palydi die- 
viškąją auką aukojančio kunigo balsą, kai drauge su dalyvaujan- 
čiais žmonėmis džiaugsmingai atsako į kunigo maldavimus ir savo 
kilniu meniškumu visam šventajam veiksmui suteikia šviesaus gra- 
žumo. Siam aukštajam patarnivimui yra artimas kitas, kurį atlie- 
ka šventoji muzika, kai ji palydi ir pagražina kitas liturgines 
apeigas, pirmių pirmiausiai viešąjį kunigiškųjų maldų kalbėjimą 
bažnyčioje. Taigi šiai liturginei muzikai priklauso 
aukščiausia garbė ir pagyrimas. 

Nepaisant to, reikia labai vertinti ir toji muzika, kuri li- 
turgijai tarnauja ne pirmoj eilėj, bet turiniu ir tikslu religi- 
jai suteikia didelės pagalbos ir dėlto visai teisėtai vadinasi 
religine. Ji, dar vadinama liaudies muzika,pra- 
džią gavo Bažnyčioje, jos globoje ėmė gražiai augti ir,kaip rodo 
patirtis, g<li turėti didelės ir išganingos įtakos tikinčiųjų 
sieloms, kai panaudojama pačioje bažnyčioje neliturginiuose 
veiksmuose ir apeigose ar už jos sienų įvairiose iškilmėse ir 
šventėse. Situ giesmių,kurios d:žniausiai yra giedamos liaudies 
kalba, melodijos į atmintį įsminga beveik be jokių pastangų ir 
darbo, su melodijomis prote pasilieka žodžiai bei posakiai, jie 
dažnai kartojami ir pilniau suprantami, Dėlto net berniukai ir 
mergytės, ankstyboje jaunystėje mokydamiesi šių giesmių,gauna iš 
jų puikios pagalbos musų tikėjimo tiesoms pažinti, joms pamilti 

ir atsiminti, Tuo būdu šios giesmės suteikia nemaža naudos kate- 
chizacijai. Jaunimui ir suaugusiems „kai laisvalaikyje gaivinasi 
žaismingo pobūdžio veiksmais, jos atneša gryno ir skaistaus ma- 
lonumo, iškilmingiems susirinkimams ar suėjimams duoda tam tikro 
religinio iškilmingumo, o pačioms krikščioniškoms šeimoms atneša 
švento džiaugsmo, saldžios paguodos ir dvasinės nauuos. Dėlto ir 
šias relipines lioudies giesmes, kaip teikiančias katalikiškam 
apaštalavimui pagalbos, reikia su visu atsidėjimu palaikyti ir 
skatinti. 

Iškeldami aikštėn daugeriopą šventosios muzikos galią ir 
sėkmingumą, pabrėžiame vieną dalyką, kuris gali tapti didžiausiu 
džiaugsmu ir paguoda tiems, kurie vienu ar kitu būdu pasišventė 
jos teorijai ir praktikai, Visi, kurie pagal savo sugebėjimus 
kuria muzikos kompozicijas, jų moko ar pagaliau jas išpildo gie- 
dojimu bei muzikos instrumentais, be jokio abejojimo,nors įvai- 
riais ir skirtingais būdais, dirba tikros prasmės apaštalavimo 
darbą ir už tą darbą, ištikimai atliktą, iš Jėzaus Kristaus gaus 
apstų apaštališką atpildą ir pagyrimą. Taigi tebrangina savo 
darbą, dėl kurio jie yra ne tik meno kūrėjai ir mokytojai, bet 
taip pat Viešpaties tarnai ir apaštalavimo padėjėjai, ir šį savo 
pašaukimo kilnumą teskelbia taip pat gražiais papročiais ir gy- 
venimu, 


III 


Kadangi šventosios muzikos bei religinio giedojiino vertingu- 
mas ir sėkmingumas, kaip čia pat esame parodę, yra toks didis, 
labai svarbu ši sritis visais atžvilgiais tvarkyti uoliai ir rū- 
pestingai, kad jai pavyktų pasiekti savo palaimingų vaisių, Pir- 
mių pirmiausiai svarbu, kad tas giedojimas ir šventoji muzika, 
kurie tampriai siejasi su liturginiu Bažnyčios kultu, vestų 4 
jiems paskirtą aukštąjį tikslą. ši muzika, - kaip jau Mūsų pir- 
matakas šv.Pijus X išmintingai įspėjo, - "privalo turėti tikrą- 
sias liturgijos savybes, pirmiausiai šventumą ir formos gerumą; 
iš šiųdviejų savaime eina nauja savybė - visuotinumas" /19/, 


Privalo būti šventa. Ji turi neleisti, kad į jos turi- 
nį ar melodijas, kuriomis reiškiama, įsiskverbtų kas dvelkia ne- 
šventumu, Siuo šventumu puikiai pasižymi gregorianiškasis giedo- 
jimas, kuris tiek šimtmečių Bažnyčioje vartojamas ir gali būti 
pavadintas jos paveldėtu turtu. šitas giedojimas, dėl išvidinio 
melodijų atitikimo šventojo teksto žodžiams, ne tik su jais la- 
bai artimei derinasi, bet ir tarytum aiškina jų jėgą bei įtaką,o 
klausančiųjų dvasiai teikia malonumo;to jis pasiekia paprastomis 
ir aiškiomis muzikinėmis priemonėmis, bet tokio kilnumo ir šven- 
tumo menu dvelkiančiomis, jog sukelia visų nuostabą,o šventosios 
muzikos Žžinovems ir kompozitoriams tapo tarytum neišsemiamu šal- 
tiniu, iš kurio sėmėsi naujų melodijų. Uoliai šiuos gregorianiš- 
kojo giedojimo lobius saugoti ir juos dosniai krikščioniškajai 
liaudžiai teikti yra prievolė visų tų, kuriems Viešpats Kristus 
pavedė savo Bažnyčios turtus saugoti ir dalyti, Turėdami prieš 
akis anas pranašiasias savybes, kuriomis pasižymi pirmykštis 
eregorianiškasis giedojimas, Mes norime ir įsakome, kad būtų 
vykdoma, ka Mūsų pirmatakai, šv.Pijus X, teisėtai vadinamas gre- 
gorianiškojo giedojimo atnaujintoju /20/, ir Pijus XI /21/,įsakė 
ir mokė, būtent: atliekant šventasias liturgines apeigas, grego- 
rianiškasis giedojimas turi būti vartojamas ko plačiausiai,ir su 
visu atsidėjimu žiūrėti, kad būtų išpildomas taisyklingai,rimtai 


maiciias 


8 


ir pagarbiai. Jei dėl naujai įvestų švenčių reikės sukurti naujų 
melodijų,tatai prityrę šiame mene mokytojai turi taip atlikti, 
kad būtų tiksliai išlaikyti tikrojo gregorianiškojo giedojimo 
dėsniai ir kad naujosios melodijos savo galia ir grynumu galėtų 
rimtai lygintis su senovinėmis, 


Sitiems įsakymams visais atžvilgiais esant išlaikytiems, ir 
antroji šventosios muzikos savybė, - būti tikrojo me- 
no kūriniu, - reikiamu būdu bus atsiekta, Jei grego- 
rianiškasis giedojimas, nesugadintas ir pilnas, ims skambėti vi- 
so pasaulio katalikų bažnyčiose, tai jis, kaip ir šventoji Romos 
liturgija, turės visuotinumo žymę. Tuo būdu tikin- 
tieji, kur jie bebūtų, visur girdės žinomas bei tarytum savo na- 
mų melodijas ir dėlto su tikra sielos paguoda patirs nuostabią 
Bažnyčios vienybę. Tai yra viena iš pagrindinių priežasčių,dėlko 
Bažnyčia taip trokšta, kad su lotyniškais šventosios liturgijos 
žodžiais būtų tampriai susietas tų pačių žodžių gregorianiškas 
giedojimas. 


Le abejojimo, mums nėra nežinoma, kad pats Apaštalų Sostas 
dėl svarbių priežasčių yra padaręs kai kurių aiškiai aprėžtų iš- 
imčių, Mes vienok nenorime, kad jos būtų didinamos ar plačiau 


vartojamos ir be reikiamo Sventojo Sosto leidimo perkeliamos į 
kitas šalis. Dar daugiau, net tose vietose, kur šiomis išimtimis 
leista naudotis, vietų ordinarai ir kiti sielų ganytojai turi 
uoliai rūpintis, kad tikintieji nuo pat vaikystės išmoktų bent 
lengvesnių gregorianiškųjų melodijų ir sugebėtų jomis naudotis 
šventose liturgijos apeigose; tai svarbu, kad ir šiuo atveju im- 
tų kasdien vis labiau šviesti Bažnyčios vienybė ir visuotinumas, 


Tačiau, kur senas ar nuo neatmenamų laikų tveriąs paprotys 
leidžia iškilmingoje eucharistinėje aukoje, po lotyniškai gie- 
dotų šventųjų liturgijos žodžių, įterpti kai kurias liaudies 
kalba giedamas giesmes, vietų ordinarai tatai galės leisti ir 
toliau, jeigu "žiūrėdami vietos bei žmonių sąlygų,manytų,kad ne- 
būtų protinga tas paprotys pašalinti" /22/. Įstatymas, draudžiąs 
liaudies kalba giedoti pačius liturgijos žodžius, kaip šitai bu- 
vo aukščiau pažymėta, pasilieka galioje. 


Kad giesmininkai ir tikintieji tiksliai suprastų, ką reiškia 
muzikos melodijomis apvilkti žodžiai, Mums patiko pasinaudoti 
Tridento susirinkimo tėvų pavartotu paraginimu "ypač klebonams 
ir kitiems sielovados darbą dirbantiems, kad dažnai, labiausiai 
sekmadieniais ir šventadieniais, jie patys ar jų įgalioti asme- 
nys bent kiek paaiškintų, kas skaitoma šventosiose mišiose,ir šį 
tą išdėstytų apie šventosios aukos paslaptį" /23/. Sitai jie 
privalo daryti ypačiai tada, kai krikščioniškajai liaudžiai tei- 
kiami katechetiniai pamokymai. Mūsų laikais tai padaryti daug 
lengviau ir parankiau, nes liturginiai tekstai yra išversti į 
liaudies kalbas ir jų aiškinimai išleisti vadovėliuos ar šiaip 
Kknygelėse, Tokie leidiniai, bemaž kiekvienos tautos mokytų rašy- 
tojų pagaminti, gali tikintiesiems sėkmingai padėti ir juos ap- 
šviesti, kad taip pat jie suprastų ir tarytum dalyvautų tame, ką 
lotynų kalba skelbia šventųjų veiksmų vykdytojai. 


Gana aiškų, kad tai, ką čia trumpai esame išdėstę apie grego- 
rianiškąjį giedojimą, vyriausiai liečia lotyniškąsias Bažnyčios 
Romaniškas Apeigas /Ecclesiae Ritus Romanus/. Tačiau šitai gali 
būti tam tikra prasme pritaikinta ir kitų Apeigų /Ritus/ giedo- 
jimui: tiek Vakarų tautų Apeigoms - Ambrozijaus,Galikaniškosioms 

ir Mozarabiškosioms, tiek įvairioms Rytų Apeigoms. Kiek savo li- 
turginiuose veiksmuose ir maldų formulėse jos visos rodo Bažny- 
čios nuostabų apstumą, tiek savo liturginiame giedojime kiekvie- 
nos iš jų išlaiko didžiausias brangenybes, kurios privalu saugo- 
ti ir ginti ne tik nuo visiško išnykimo, bet taip pat nuo bet 
kokio siaurinimo ar žalojimo. Tarp seniausių ir pranašiausių 
šventosios muzikos paminklų, be jokio abejojimo, tam tikra pras- 
me vyraujančią vietą užima įvairių Rytų Apcigų giesmės, kurių 
melodijos, su pakeitimais pagal savišką lotyniškosios liturgijos 
pobūdį, turėjo labai žymios įtakos į pačios Vakarų Bažnyčios me- 
lodijų kūrimąsi. Mes pageidaujame, kad Rytų Apeigų šventųjų 
himnų atranka, - kurios sudarymui su atsidėjimu dirba NPopiežiš- 
kasis Orientalinių Studijų Institutas, Popiežiškojo Sventosios 
Muzikos Instituto nuoširdžiai talkinamas, - pasiektų gražių teo- 
rinių ir praktinių vaisių. Dėlto Rytų Apeigų teologijos studen- 
tai, gavę puikų išsilavinimą šventojoj muzikoj ir įšvęsti kuni- 
gais, galės ir šiuo atžvilgiu daug prisidėti prie Dievo namų 
puošnumo pakėlimo, 


Siais tvirtinimais, kuriuos čia pat esame išdėstę gregoria- 
niškojo giedojimo pagyrimui ir parėmimui, Mes anaiptol nemanome 
iš Bažnyčios apeigų pašalinti šventąją polifoniją,nes ir ji, jei 
pasižymi reikiamomis savybėmis, gali rimtai prisidėti prie die- 
viškojo kulto puošnumo ir maldingų nusiteikimų pažadinimo tikin- 
čiųjų sielose. Be abejojimo, kiekvienas gerai žino, kad daugelis 
polifoninių kūrinių, ypač XVI šimtmety sukurtųjų,spindi tokiu 
menišku grynumu ir tokiu melodijų turtingumu, jog jie visais at- 
žvilgiais tinka šventosioms apeigoms palydėti ir jas tarytum nu- 
šviesti. Nors pirmykštis polifoninis menas, amžiams slenkant ,pa- 
mažu sunyko ir neretai į jį įsibrovė profaninių melodijų, tačiau 
paskutiniais dešimtmečiais, dėl nepailstamo gilių to meno žinovų 
darbo, jis perėjo į tam tikrą sveikintiną atsinaujinimą, nes ir 
senųjų menininkų kūriniai yra tiriami ir šios dienos kompozito- 
riams pateikiami, kaip sekimo ir lenktyniaviimo pavyzdžiai. 


Taip įvyko žinomas faktas, kad bazilikose, katedrose ir vie- 
nuoliškųjų bendruomenių bažnyčiose gali būti išpildomi tiek se- 
nųjų menininkų puikieji veikalai, tiek naujųjų autorių kompozi- 
cijos, suteikdamos daug grožio šventosioms apeigoms. Mes žinome, 
kad net mažesnėse bažnyčiose neretai yra giedamos paprastesnės, 
bet tikrai meniškai sukurtos polifoninės kompozicijos. Bažnyčia 
tokias pastangas lydi savo palankumu. Ji, kaip sako šv. Pijus X, 
"be paliovos skatino meno pažangą ir jam rodė palankumo, religi- 
jos reikalui priimdama visa, ką gražaus ir gero žmogaus protas 
išrado, tačiau visuomet paisydama liturginių įstatymų" /24/. Šie 
gi įstatymai įspėja šiame didžios svarbos reikale su visu pro- 
tingumu ir rūpestingumu žiūrėti, kad bažnyčiose negautų: vietos 
tokie polifoniniai kūriniai, kurie dėl išpūsto triukšmingumo sa- 
vo besaikiu perkrovimuų galėtų aptemdyti liturgijos žodžius, ar 
trukdyti dieviškųjų apeigų vciksmą, ar pagaliau niekais paversti 
giesmininkų kompetenciją ir sugebėjimus, tuo pažeisdami dieviš- 
kojo kulto grožį. 


Sitos normos reikia taikyti taip pat vargonų ir kitų muzikos 
instrumentų vartojimui. Tarp muzikos instrumentų, kuriems durys 
į bažnyčias atviros, išskirtina vieta priklauso vargonams, nes 
jie puikiai pritaikomi šventiesiems himnams ir apeigoms ,šventie- 
siems Bažnyčios veiksmams suteikia nuostabaus žėrėjimo ir ypa- 

tingo iškilmingumo, tikinčiųjų sielas žadina garsų didingumu ir 
malonumu „mintis apgaubia tarytum dangiškuų džiaugsmu ir kelte ke- 
lia į Dievą bei aukštybes. 


Be vargonų, yra dar kitokių instrumentų, kurie gali būti pa- 
šaukti į pagalbą aukštajam šventosios muzikos tikslui siekti,jei 
tik juose nėra nieko profanaus, rėkiamo ar triukšmingo,kas jokiu 
būdu nesiderina su šventųjų veiksmų ir vietos rimtumu. Siuo at- 
žvilgiu pranašiausi tie muzikos instrumentai, kurių stygos skam- 
ba,kaip sakoma, mažu lanku braukomos /smuikas/: jie patys vieni 
ar drauge su kitais instrumentais bei vargonais išreiškia liūd- 
nus ar linksmus sielos jausmus su kažin kokia žodžiais  neapta- 
riama jėga. Be to, smulkių ir aiškių nuostatų dėl muzikos melo- 
dijų, kurios neturėtų būti pašalintos iš katalikų religijos kul- 
to, Mes patys esame davę enciklikoje, prasidedančioje "Mediator 
Dei" žodžiais. "Jeigu jose nėra nieko dvelkiančio profanumu,nie- 
ko nederamo vietos ir liturginio veiksmo šventumui ar kilusio iš 
tuščio troškimo pasiekti kažin kokių stebin<nčių ir neįprastų 
įspūdžių, tada mūsų bažnyčių durys joms turi būti atviros, nes 
jos gali nemaža prisidėti prie šventųjų apeigų puošnumo,minčių į 
aukštybes pakėlimo ir tikro maldingumo sieloje pažadinimo" „25/+4 
Nėra tikro reikalo įspėti,kad,kai talentas ar išsilavinimas ne- 
prilygsta tokio lygio veikalams, geriau nuo šių mėginimų susi- 
laikyti, negu pateikti veikalas, dieviškajam kultui ir švento- 
sioms apeigoms netinkamas. 


Prie dalykų, kurie tampriau siejasi su šventąja Bažnyčios li- 
turgija, kaip aukščiau esame pažymėję, prisideda religinės liau- 
dies giesmės, dažniausiai vietos kalba sukurtos. Jos yra kilu- 

„sios iš pačio liturginio giedojimo, tačiau vienos nuo kitų nema- 
ža skiriasi pagal įvairių tautų ir kraštų charakterį,kaip prisi- 
taikančios prie atskirų tautų galvosenos ir nusiteikimo.Kad šios 
religinės giesmės tikintiesiems teiktų naudingų dvasinių vaisių, 
jos privalo pilnai atitikti katalikų tikėjimo mokslą, reikšti ir 
aiškinti jį tiksliai, naudotis paprasta kalba ir nesudėtingomis 
melodijomis, būti laisvos nuo pasiputusio tuščiažodžiavimo ir 
pagalios, nors trumpos ir lengvos, pasižymėti tam tikru religi- 
niu kilnumu ir rimtumu. Siuo būdu sukurtos giesmės, gimusios ta- 
rytum iš pačių liaudies sielos gelmių, galingai veikia Žmogaus 
dvasią bei jausmus ir žadina šventus troškimus, Kai šitos gies- 
mės religinėse apeigose žmonių masės giedamos vienu balsu,tikin- 
čiųjų mintis kažin kokia didžiulė jėga jos kelia į aukštybės. 
Kaip esame aukščiau parašę, iškilmingai giedamoj Eucharistinėj 
Aukoj šios giesmės negali būti naudojamos be aiškaus Apaštalų 
Sosto leidimo. Tačiau neiškilmingai atnašaujamose mišiose jos 
gali nuostabiai paveikti, kad Sv.Aukoj tikintieji dalyvautų ne 

tik kaip nebyliai ir pašaliniai žiūrovai,bet „šventąjį veiksmą 

sekdami mintimi ir balsu, su kunigo maldomis jungtų ir savąsias, 
Tatai įvyksta, jei giesmės yra gerai pritaikintos atskiroms mi- 
šių dalims. Mes su dideliu džiaugsmu esame patyrę, kad taip yra 
daroma daugelyje katalikiškojo pasaulio kraštų. 


Ne pilnai liturginėse apeigose šios rūšies himnai, - jei tik 
jie, kaip esame pasakę, pasižymi privalomomis savybėmis, - gali 
būti puiki priemonė tikintiesiems išganingai patraukti,jiems pa- 
mokyti, jų maldingumui pakelti ir šventam džiaugsmui suteikti; 
šių vaisių jie gali duoti tiek bažnyčiose, tiek už jų sienų,ypač 
procesijose ir kelionėse į šventąsias vietas, lygiu būdu vienos 

ar visų tautų religiniuose kongresuose, Patirtis ne kartą yra 
parodžiusi, kad tie himnai ypač naudingi berniukus ir mergaites 
mokant katalikiškųjų tiesų, taip pat jaunimo draugijose ir reli- 
ginių brolijų susirinkimuose. 


Dėlto negalime susilaikyti neskatinę jūsų, Garbingieji Bro- 
liai, kad šį liaudies religinį giedojimą su visu rūpestingumu 
skatintumėte jums pavestose diecezijose. Nestigs jums šio dalyko 
žinovų, kurie šios rūšies himnus, jei tai lig šiol nepadaryta, 
surinktų ir viename rinkiny susistemintų, kad tikintieji juo 
lengviau galėtų jų išmokti, juos laisvai giedoti ir gerai atsi- 
minti.Tenepamiršta tinkamu būdu vartoti šias sėkmingas priemones 
tie, kuriems pavestas berniukų ir mergaičių /religinis/ lavini- 
mas; su tinkamu apdairumu tesinaudoja jomis ir katalikiškojo 
jaunimo vadovai didžios svarbos jiems patikėtame darbe, Tuo būdu 
galima turėti vilties pasiseksiant laimingai sulaukti ir to, ko 
visi trokšta, būtent: kad išnyktų pasaulinės dainos, kurios ar 
dėl ištižusio pobūdžio melodijų, ar su jomis surištų dažnai gaš- 
lių ir nekuklių žodžių paprastai yra žalingos krikščionims, ypač 
jaunimo amžiaus, ir užleistų vietą tokioms, kurios teikia skais- 
taus bei tyro malonumo, tuo pat laiku maitindamos ir didindamos 
tikėjimą su padorumu. Ir taip teįvyksta, kad krikščioniškoji 
liaudis jau čia žemėje imtų giedoti aną garbinimo himną,kurį am- 
žinai giedos danguje: "Sėdinčiajam soste ir Avinėliui palaimini- 
mas, gyrius, garbė ir valdžia per amžių amžius" /26/. 


Ką ligi čia šiame rašte esame išdėstę, pirmių pirmiausiai 
liečia tas Bažnyčios tautas, kur katalikų tikyba yra tvirtai 
prigijusi. Misijų kraštuose šie dalykai negalės būti išpildyti 
visi ligi vieno, kol neišaugs pakankamas krikščionių skaičius, 
nebus pastatyta erdvesnių bažnyčių, krikščionių vaikai regulia- 
riai nelankys Bažnyčios įsteigtų mokyklų ir pagalios kol neatsi- 
ras,kiek reikiant, pašvęstų darbininkų. Nepaisydami to, raginte 
raginame apaštališkuosius darbininkus,stropiai dirbančius anose 
didžiulėse Viešpaties vynyno šalyse, greta pačių svarbiausių sa- 
vo tarnybos rūpesčių, uoliai domėtis ir šiuo uždaviniu, Daugelis 
misionorių globai pavestų tautų nuostabiai mėgsta muzikos melo- 
dijas ir šventu giedojimu puošia stabų garbei skirtas apeigas. 
Nebūtų protinga,kad Kristaus,tikrojo Dievo,skelbėjai menkai ver- 
tintų ar visai niekais nuleistų šią sėkmingą apaštalavimo para- 
mą. Dėlto evangelijos pasiuntiniai stabmeldžių kraštuose ,atlik- 
dami savo apaštališkąją pareigą, privalo noriai skatinti religi- 
nės giesmės meilę, kurią taip brangina jų globai pavesti žmonės. 
Šituo keliu tos tautos vietoj savų religinių giesmių, kuriomis 
stebisi net civilizuotų tautų žmonės, gaus kaip pakaitą  krikš- 
čioniškas šventąsias giesmes, kurios anų tautų kalba ir melodi- 


jomis galėtų skelbti tikėjimo tiesas, Viešpaties Kristaus bei 
Svč.Mergelės Marijos gyvenimą ir Šventųjų pagerbimą. 
Misionoriai turi taip pat atsiminti, kad Katalikų Bažnyčia 


nuo seniausių laikų, siųsdama evangelijos skelbėjus į tikėjimo 
šviesa dar neapšviestus kraštus, drauge su šventomis apeigomis 
rūpindavosi atnešti ir liturgines giesmes, ypač pregorianiškąjį 
giedojimą. Tai daryta tuo tikslu, kad žmonės, kurie turėjo būti 
atvesti į tikėjimą, melodijų malonumo sužavėti,lengviau palinktų 
krikščionių tikėjimo tiesas priimti. 

Kad tai, ką šioje enciklikoje, žengdami mūsų pirmatakų  pėdo- 
mis, patarėme ar įsakėme, atneštų pageidaujamų vaisių, sumaniai 
naudokitės, Garbingieji Broliai, tomis priemonėmis, kurių teikia 
aukštosios pareigos, Viešpaties Kristaus jums patikėtos ir Baž- 
nyčios pavestos. Tos priemonės, kaip žinome iš patirties, su di- 
dele nauda jau vartojamos daugelyje krikščioniškojo pasaulio 
bažnyčių. 

Pirmių pirmiausia rūpinkitės, kad pačioje katedros bažnyčioje 
ir, kiek leis aplinkybės, didesnėse jūsų teritorijos bažnyčiose 
veiktų geras choras, kaip pavyzdys ir paskatinimas kitiems, su 
kokiu atsidėjimu šventasis giedojimas reikia puoselėti ir tobu- 
linti, Kur negalima turėti choro ar neatsiranda chorui pakankamo 
skaičiaus berniukų, leidžiama, kad "vyrų ir moterų ar mergaičių 
būrys gali giedoti iškilmingose mišiose liturginius tekstus už 
sanktuarijos ribų tik tam paskirtoje vietoje, jei vyrai yra vi- 
sai skyrium nuo moterų ar mergaičių ir išvengiama visko netinka- 
mo; reikalo žiūrėti ordinarams uždedama sąžinės pareiga" /27/. 


Su dideliu atsidėjimu reikia rūpintis, kad tie, kurie jūsų 
seminarijose ir misijų ar vienuolijų namuose siekia kunigiškųjų 
šventimų,gautų tinkamą pagal Bažnyčios mintį teorinį ir praktinį 
šventosios muzikos ir gregorianiškojo giedojimo išlavinimą. Ho- 
kytojai turi būti patyrę šių dalykų žinovai, didžiai gerbią tra- 
dicinius papročius bei pažiūras ir pilnai paklusnūs Sventojo 
Sosto įsakymams ir normoms. 


Jei seminarijos ar religinės kolegijos auklėtinių tarpe atsi- 
rastų kuris, šio meno gabumais ir meile pasižymįs, tenepamiršta 
tų įstaigų vadovai apie tai jums pranešti. Tada galėsite tokiam 
auklėtiniui sudaryti sąlygas šiuos savo sugebėjimus rimčiau la- 
vinti ir jį pasiųsti į Popiežiškąjį Sventosios Muzikos Institutą 
Romoje ar į kurį kitą šio mokslo židinį, jei tik jis pasižymi 
gerais papročiais ir dorybėmis „kurios leistų tikėtis jį tapsiant 
tikrai geru kunigu. 


Siame reikale svarbu pasirūpinti, kad vietų ordinarai ir vie- 
nuolijų viršininkai turėtų tam tikrą žmogų, kurio pagalba galėtų 
naudotis tokios didžios svarbos dalyke, kuriame patys,kitų svar- 
bių pareigų gausybės apkrauti, vargiai pajėgs, kaip reikiant,at- 
sidėti. Be abejojimo, visų geriausia, jei vyskupijos Krikščio- 
niškojo Meno Taryboje būtų žmogus, gilus šventosios muzikos a 
giedojimo žinovas. Jis galėtų budriai sekti, kas vyksta vyskupi- 
joj, ordinarui pranešinėtų apie atliktus ir numatytus darbus, iš 
ordinaro priimtų įsakymus ar pageidavimus ir rūpintųsi jų vykdy- 
mu. Jei vyskupijoje veiktų kuri nors iš brolijų, kurios išmin- 
tingai buvo įsteigtos šventajai muzikai ugdyti ir popiežių labai 
bai pagirtos ir rekomenduotos, vietos ordinaras, atlikdamas savo 
pareigas, galės ir jomis pasinaudoti, kaip atrodys tinkamiausia. 


Sios rūšies brolijos, įkurtos žmonėms šventosios muzikos mo- 
kyti ar to mokslo studijoms gilinti, daug gali prisidėti žodžiu 
ir pavyzdžiu prie šventojo giedojimo pažangos. Savo palankumų 
remkite ir skatinkite jas, kad jų veikimas būtų gyvas, kad jos 
naudotųsi geriausiais ir gabiausiais mokytojais ir kad visoje 
vyskupijoje uoliai keltų šventosios muzikos bei religinių melo- 
dijų pažinimą, mcilę ir naudojimą, su privalomu Bažnyčios įsta- 
tymų laikymų ir pilnu paklusnumu Mums patiems, 

Tėviško susirūpinimo pažadinti, panagrinėjome šiuos klausimus 
bent kiek plačiau. Mes pilnai pasitikime, kad jūs, Garbingieji 
Broliai, su visu ganytojišku atsidėjimu imsitės šio uždavinio, 
kuris tiek daug padeda, kad dieviškojo kulto atlikimas būtų kil- 
nesnis ir puošnesnis, Mes turime vilties, kad visus, kurie Baž- 
nyčioje, jūsų vadovavimu, prižiūri ir tvarko muzikos reikalus,ši 
enciklika pažadins vykdyti šios rūšies garbingąjį apaštalavimą 
su naujų įkarščiu ir naujomis pastangomis, didžiadvasiškai, uo- 
liai ir ištvermingai. Dėlto galima su viltimi laukti, kad šis 
kilnusis menas, kuris visoje Bažnyčios praeityje buvo taip bran- 
ginamas, ir šiandien, iškeltas į šventumo ir gražumo viršūnes, 
bus puoselėjamas ir nuolatos tobulinamas, Tokiu atveju,atiduoda- 
mas savo dalį, jis laimingai veiks Bažnyčios vaikus su tvirtes- 
nių tikėjimu, gyvesne viltimi ir karštesne meile teikti šventuo- 
siuose namuose vienam ir triasmeniui Dievui privalomą garbinimą, 
rimtomis melodijomis ir maloniomis harmoni jomis išreikštą.Ir net 
už bažnyčios sienų, krikščionių šeimose ir suėjimuose,įvyks tai, 
ką šv.Ciprijonas labai gražiai yra pasakęs Donatui: "Tegieda 
psalmes blaivi puota. Kaip turįs gerą atmintį ir gražų balsą,im- 
kis šio darbo pagal papročius. Daugiau peno suteiki savo bran- 
giesiems, jei girdime dvasinius dalykus ir jei religinis švelnu- 
mas džiugina ausis" /28/. 


Tuo tarpu, stiprindamiesi viltimi gausesnių ir džiaugsminges- 


nių vaisių, kuriuos tikimės iš šių Mūsų paraginimų kilsiant, 
jums visiems, Garbingieji Broliai, taip pat jūsų globai paves- 
tiems tikintiesiems ir atskirai tiems, kurie, klusniai į Mūsų 


troškimus atsiliepdami, dirba šventosios muzikos pažangai, pilna 
meilės širdimi suteikiame Apaštališkąjį Palaiminimą, kaipo Mūsų 
geros valios liudytoją ir dangiškųjų dovanų ženklą. 


Išleista Romoje, prie šv. Petro, gruodžio mėn. 25 dieną, mūsų 
Viešpaties Jėzaus Kristaus gimimo šventėje, 1955 metais, Mūsų 
pontifikato septynioliktaisiais. 

